फिल्म ‘लाल सलाम’ की शूटिंग के लिए पुडुचेरी पहुंचे सुपरस्टार, देखने पहुंचीं हजारों की भीड़
Rajinikanth Lal Salaam Shooting In Puducherry सुपरस्टार रजनीकांत 72 वर्ष की उम्र में भी बिना कोई ब्रेक लिए शूटिंग कर रहे हैं। बीते दिनों फिल्म ‘जेलर’ की शूटिंग पूरी करके अब वे अपनी अगली फिल्म ‘लाल सलाम’ की शूटिंग पर जुट गए हैं
सुपरस्टार रजनीकांत 72 वर्ष की उम्र में भी बिना कोई ब्रेक लिए शूटिंग कर रहे हैं। बीते दिनों फिल्म ‘जेलर’ की शूटिंग पूरी करके अब वे अपनी अगली फिल्म ‘लाल सलाम’ की शूटिंग पर जुट गए हैं। रजनी हाल ही में पुड़चेरी में इस फिल्म के लिए अपना पोर्शन शूट करने पहुंचे, जहां हजारों की तादाद में फैंस ने उनका स्वागत किया। सोशल मीडिया पर उनकी फिल्म के सेट से एक वीडियो वायरल है।
सनरूफ ओपन करके बाहर आए सुपरस्टार
जैसे ही पुडुचेरी में मौजूद फैंस को पता चला कि रजनीकांत वहां फिल्म की शूटिंग के लिए आ रहे हैं, सभी उनकी फिल्म के सेट पर एक झलक पाने के लिए इकट्ठे हो गए। रजनी के सेट पर पहुंचते ही फैंस ने उनका जबरदस्त स्वागत किया। फैंस से मिले इस प्यार को देखते हुए रजनी भी कार का सनरूफ ओपन करके बाहर आए और हाथ जोड़कर अभिवादन स्वीकार किया।
बेटी ऐश्वर्या डायरेक्ट कर रही हैं फिल्म
पिछले महीने रजनीकांत ने मुंबई में भारतीय क्रिकेट टीम के पूर्व कप्तान कपिल देव के साथ इस फिल्म की शूटिंग की थी। कहा जा रहा है कि कपिल इस फिल्म में अहम रोल प्ले कर रहे हैं। मेकर्स इस फिल्म से रजनीकांत का फर्स्ट लुक रिलीज कर चुके हैं। फिल्म को रजनीकांत की बेटी ऐश्वर्या निर्देशित कर रही हैं। वे 7 साल बाद निर्देशन के क्षेत्र में वापसी कर रही हैं।